Lolland-Falsters Stifts-Tidende, 1847-02-13
Nykjøbing, den 13de Febr. Af Bekjendtgjørelser, i de offentlige Blade erfares, at Gaabense Færgegaard her paa Falster den 23de de, skal stilles til Auction til Bortforpagtning i 12 Aar. Den fratrædende Forpagter, Hr. Arnkiel, som i en Tid af 34 Aar har bestyret, dette Færgested, har ved den Jver og Dygtighed, hvormed han stedse har sørget for de Reisendes Sikkerhed og Beqvemmelighed, hævet Gaabense til en høi Rang, blandt Danmarks mange Færgesteder: Han er selv practisk Sømand, han har altid sørget for at have paalidelige og sovante Færgefolk, han har holdt Fartøierne med alt Tilbehør i fortrinlig Stand, og naar Overfarten har syntes forenet med Fare eller Vanskeligheder, har han ofte personlig ledet Arbeidet. Medens det reisende Publicum erkjendtlig paaskjønner disse Bestræbelser, der ere saameget mere iøiefaldende, jo meere man paa andre lignende Steder maa føle Savnet af en nidkjær og kyndig Bestyrelse, kan man ikke uden Bekymring imodesee den forestaaende Auction, som let kan spille dette især for vort Stift saa vigtige Overfartsted i Hænderne paa Folk uden Jndsigt i Søvæsenet og uden anden Jnteresse end den: at bringe det størst mulige pecuniaire Udbytte ud af Entreprisen. Som bekjendt er Hr. Arnkiel bleven nødsaget til at opsige Forpagtningen af den Grund, at Forpagtningsafgiften ved den sidste Auction blev saa høit opskruet, at han fandt det umuligt at udrede den uden aarligt Tab; vi vide ikke, om han atter vil være Liebhaver ved den forestaaende Auction, eller om han er villig til at fortsætte Forpagtningen, dersom denne kunde erholdes paa gunstigere Vilkaar, hvilket neppe er sandsynligt paa en Tid, da Landeiendomme baade ved Kjøb og Forpagtninger ere bragte op til en saa overordentlig Høide, men vi haabe, at de Autoriteter, hvis Stemme har afgjørende Jndflydelse paa, hvilket Bud der skal approberes, i ethvert Tilfælde ville tage meere Hensyn til de Reisendes Sikkerhed og Posternes hurtige Expedition end til en ubetydelig Forøgelse i Afgiften, som desuden let kunde blive illusorisk, naar en Forpagter af Mangel paa Jndsigt og Jnteresse eller formedelst altfor trykkende Afgift lod Bygninger og Inventarium forfalde, en Fare, hvorimod neppe nogen Synsforretning tilstrækkelig kan sikkre. - Det vil forøvrigt glæde det reisende og corresponderende Publicum at erfare, at de trykte Auctions conditioner give Haab om at see det længe og – især med Hensyn til Routen fra Vordingborg til Gaabense dybt følte Savn af et Dampskib paa dette Farvand afhjulpet: i 10de Post bestemmes nemlig, at saafremt en Dampskibsfart imellem Gaabense og Vordingborg i Forpagtningstiden maatte af det Offentlige findes nødvendig eller hensigtsmæssig, er Forpagteren pligtig til enten selv at overtage eller at deeltage i denne Entreprise, eller at taale, at den overtages af Eieren af Vordingborg Færgegaard, Alt imod at Forpagteren nyder fuldkommen Skadeserstatning, som i Mangel af Overeenskomst bliver at fastsætte af dertil udmeldte sagkyndige og uvillige Mænd, Men netop for at denne vigtige Sag snart og heldigt kan blive bragt til Udførelse er det saameget meere vigtigt, at Færgestedet kommer i Hænderne paa en indsigtsfuld og driftig Mand.